b'\n_START_ARTICLE_\nBleach (anime)\n_START_SECTION_\nHovedpersonerne\n_START_PARAGRAPH_\nIchigo Kurosaki (\xe9\xbb\x92\xe5\xb4\x8e \xe4\xb8\x80\xe8\xad\xb7, Kurosaki Ichigo) er selve hovedpersonen i Bleach. Den orange-h\xc3\xa5rede high school junior Ichigo Kurosaki er blevet tvunget til at blive en Soul Reaper-"vikar" (D\xc3\xb8dsgud, men mest kendt under navnet Shinigami) efter uvilligt at have absorberet de meste af Rukia\xe2\x80\x99s kr\xc3\xa6fter i et fors\xc3\xb8g p\xc3\xa5 at redde sin familie fra en s\xc3\xa5kaldt Hollow, der er menneskesj\xc3\xa6le, som er blevet absorberet af det onde og hvis\' eneste form\xc3\xa5l er at dr\xc3\xa6be mennesker og tr\xc3\xa6kke deres sj\xc3\xa6le med ind i Hueco Mundo (Hollow\'ernes verden) og omvende dem til Hollows. Hans skeptiske natur f\xc3\xa5r ham f\xc3\xb8rst til at n\xc3\xa6gte pligten som Soul Reaper, men efter h\xc3\xa5nden som tiden g\xc3\xa5r, accepterer han den, efter at han har opdaget, at hvis han ikke ville kunne rede alle, kan han i det mindste bruge sine kr\xc3\xa6fter til at beskytte dem t\xc3\xa6t p\xc3\xa5 ham. Ichigo er utroligt talentfuld i sit hverv som Shinigami, men h\xc3\xb8jere magter fra Soul Society (Sj\xc3\xa6lenes verden) har til geng\xc3\xa6ld sv\xc3\xa6rere ved at acceptere dette og netop d\xc3\xa9t, bliver anledningen til Ichigo\'s f\xc3\xb8rste rejse til Soul Society. Alle Shinigami\'er har et sv\xc3\xa6rd, kaldet en Zanpakutou (\xe6\x96\xac\xe9\xad\x84\xe5\x88\x80, zanpakut\xc5\x8d), der direkte oversat betyder Sj\xc3\xa6le-sk\xc3\xa6rende Sv\xc3\xa6rd. Disse sv\xc3\xa6rd har en \xc3\xa5nd tilknyttet sig og for at opn\xc3\xa5 st\xc3\xb8rre kraft skal man kende det\'s navn. Efter lang tr\xc3\xa6ning fandt Ichigo ud af, at navnet p\xc3\xa5 hans Zanpakutou var Zangetsu (\xe6\x96\xac\xe6\x9c\x88), som overs\xc3\xa6ttes til Sk\xc3\xa6rende M\xc3\xa5ne._NEWLINE_Rukia Kuchiki (\xe6\x9c\xbd\xe6\x9c\xa8 \xe3\x83\xab\xe3\x82\xad\xe3\x82\xa2, Kuchiki Rukia) er en sarkastisk og talentfuld Shinigami, som blev sendt p\xc3\xa5 en Hollow-unders\xc3\xb8gelses-mission i Ichigo\'s hjemby og endte med at redde Ichigo fra en Hollow. Hun er omkring 10 gange \xc3\xa6ldre end Ichigo, id\xc3\xa9t folk i Soul Society \xc3\xa6ldes utroligt langsomt. Kuchiki er navnet p\xc3\xa5 en af Soul Society\'s mest respekterede og fornemme familier, af hvem hun blev adopteret efter at have levet i Soul Society\'s slumkvarterer sammen med vennen Renji Abarai. Rukia flytter ind i Ichigo\'s skab og begynder i hans klasse mens hun l\xc3\xa6rer ham hvordan han bliver en god Shinigami. Efter Ichigo overtog hendes shinigami-kr\xc3\xa6fter blev hun tvunget til at blive i Menneskenes Verden, indtil hun fik sine kr\xc3\xa6fter tilbage, men i mellemtiden udviklede hun n\xc3\xa6re venskaber med Ichigo og mange af hans klassekammerater. Hun driller ofte Ichigo, dette g\xc3\xb8r hun blandt andet ved at illustrere sine forklaringer med tegninger, som Ichigo finder utroligt grimme og ellers bare s\xc3\xa6tte ham i pinlige situationer overfor deres klassekammerater. Senere i serien kommer Rukia i problemer for at have "givet" sine kr\xc3\xa6fter til Ichigo og dette medf\xc3\xb8rer, at hendes bedste ven, Renji Abarai, og hendes bror, Byakuya Kuchiki, tager til Menneskenes Verden for at hente hende tilbage til Soul Society. Navnet p\xc3\xa5 Rukia\'s Zanpakutou er Sode no Shirayuki (\xe8\xa2\x96\xe3\x81\xae\xe7\x99\xbd\xe9\x9b\xaa eller \xe8\xa2\x96\xe7\x99\xbd\xe9\x9b\xaa), som overs\xc3\xa6ttes til Sneens Hvide \xc3\x86rme._NEWLINE_Kaizou "Kon" Konpaku (\xe6\x94\xb9\xe9\x80\xa0\xe9\xad\x82\xe9\xad\x84, Kaiz\xc5\x8d Konpaku) er en modificeret og utroligt pigeglad sj\xc3\xa6l. Hans fulde navn er Kaiz\xc5\x8d Konpaku, som p\xc3\xa5 japansk betyder "modificeret sj\xc3\xa6l", men Ichigo gav ham \xc3\xb8genavnet/k\xc3\xa6lenavnet "Kon", for at g\xc3\xb8re det nemmere for alle parter. N\xc3\xa5r Rukia ikke er der til at forvandle Ichigo til en Shinigami (D\xc3\xb8dsgud), bruger han de s\xc3\xa5kaldte modificerede sj\xc3\xa6l for at kunne komme ud af sin Gigai (hans krop). Disse sj\xc3\xa6le i pilleform er opfundet i Soul Society, som del i nogle eksperimenter med det form\xc3\xa5l, at skabe perfekte krigere ved at modificere udvalgte sj\xc3\xa6le. Hver af disse modificerede sj\xc3\xa6le har sine styrker og Kon\'s specielle egenskab er, at han har en utrolig fart og udholdenhed hvad ang\xc3\xa5r l\xc3\xb8b. Disse modificerede sj\xc3\xa6le blev dog forbudt i Soul Society og stort set alle af denne slags kapsler er blevet tilintetgjort. N\xc3\xa5r den pille, som Kon\'s sj\xc3\xa6l er indkapslet i bliver indsat i en menneskekrop eller f.eks. dukker, overtager han styringen af vedkommende. P\xc3\xa5 denne m\xc3\xa5de kan Ichigo v\xc3\xa6re sikker p\xc3\xa5, at hans krop er i sikkerhed og at ingen kan opdage, at han er v\xc3\xa6k, mens han er ude og betvinge hollows. F\xc3\xb8rste gang man s\xc3\xa5 ham, overtog han Ichigos krop, fordi han havde ligget p\xc3\xa5 et lager i mange \xc3\xa5r og derfor n\xc3\xb8d friheden, men han endte dog p\xc3\xa5 Ichigos side til sidst. Dog var Ichigos vrede ikke ovre endnu og som straf for Kons ulydighed, lagde han pillen i en l\xc3\xb8ve bamse, som ikke vakte den st\xc3\xb8rste begejstring hos Kon._NEWLINE_Yasutora "Chad" Sado (\xe8\x8c\xb6\xe6\xb8\xa1 \xe6\xb3\xb0\xe8\x99\x8e, Sado Yasutora) er den store, stille fyr, som har n\xc3\xa6sten uanet styrke. Dog vil han helst undg\xc3\xa5 at k\xc3\xa6mpe, da han har sv\xc3\xa6rget, at han kun vil bruge sine kr\xc3\xa6fter til at beskytte de mennesker, som han holder af og ikke til at beskytte sig selv. Dette bunder i, at han som barn tit var oppe og sl\xc3\xa5s og hans bedstefar, Oscor Joaquin De La Rosa, som bliver tiltalt "Abuelo" (hvilket betyder bedstefar p\xc3\xa5 spansk) bad ham lade v\xc3\xa6re og derved blive et bedre menneske. Chad\'s for\xc3\xa6ldre d\xc3\xb8de da han var barn og han har derfor boet det meste af sin barndom hos sin bedstefar i Mexico. I starten havde Chad ikke evnen til at se Hollows og sj\xc3\xa6le, men kun til at fornemme dem, men efter et storstilet opg\xc3\xb8r i Menneskenes Verden hvor han s\xc3\xa5 nogle b\xc3\xb8rn blive angrebet af en Hollow, opn\xc3\xa5ede han den evne samt evnen til at fremkalde et slags rustning, som d\xc3\xa6kker hans h\xc3\xb8jre arm og g\xc3\xb8r det muligt for ham at samle reiatsu (sj\xc3\xa6lekr\xc3\xa6ft, som er kraftigere jo bedre brugeren er) og derved giver ham ekstra slagkraft samt muligheden for at affyre energi fra armen. Yasutora betyder ogs\xc3\xa5, n\xc3\xa5r det forkortes til "tora", tiger. Chad er ogs\xc3\xa5 en af Ichigo\'s klassekammerater._NEWLINE_Orihime Inoue (\xe4\xba\x95\xe4\xb8\x8a \xe7\xb9\x94\xe5\xa7\xab, Inoue Orihime) er en storbarmede, orange-h\xc3\xa5ret pige, som g\xc3\xa5r i klasse med Ichigo. Orihime\'s navn betyder ogs\xc3\xa5, n\xc3\xa5r det forkortes til "hime", prinsesse. Orihime og Ichigo\'s forhold bygger p\xc3\xa5 begges relation til en anden klassekammerat Tatsuki Arisawa, som ogs\xc3\xa5 er Ichigo\'s nabo. Orihime og hendes bror stak af fra deres voldelige for\xc3\xa6ldre i en ung alder og efter broderen d\xc3\xb8de i et traffikuheld, har Orihime boet alene. Dette er ogs\xc3\xa5 \xc3\xa5rsagen til hendes til tider \xc3\xa5ndsfrav\xc3\xa6rende opf\xc3\xb8rsel og underlige spisevaner. Orihime\'s bror blev h\xc3\xa6ngende i Menneskenes Verden, som en sj\xc3\xa6l, fordi han ikke kunne b\xc3\xa6re at efterlade Orihime alene, men dette endte med at give bagslag, da han blev opslugt af en Hollow og senerehen blev forvandlet til en. Broderen \xc3\xb8nskede at have Orihime hos sig, og pr\xc3\xb8vede derfor at tr\xc3\xa6kke hende med ind i de d\xc3\xb8des verden, men takket v\xc3\xa6re Ichigo blev dette forhindret og siden den dag, har Orihime v\xc3\xa6ret i stand til at se \xc3\xa5nder og Hollows. Hendes specielle kraft best\xc3\xa5r is\xc3\xa6r i healing id\xc3\xa9t hun efter tr\xc3\xa6ning ender med at opn\xc3\xa5 den mest kraftfulde healende evne, som kan helbrede folk uanset hvor alvorlige deres skader er. Ydermere har hun ogs\xc3\xa5 kraften til at danne skjold samt lave mere eller mindre svage angreb._NEWLINE_Uryuu Ishida (\xe7\x9f\xb3\xe7\x94\xb0 \xe9\x9b\xa8\xe7\xab\x9c, Ishida Ury\xc5\xab) er m\xc3\xb8nstereleven, som udover altid at v\xc3\xa6re den bedste i sin klasse ogs\xc3\xa5 er utrolig ferm med n\xc3\xa5l og tr\xc3\xa5d. Han er udover det ogs\xc3\xa5 den sidste overlevende i racen Quincy, som er specielt talentfulde mennesker, som ved hj\xc3\xa6lp af sj\xc3\xa6lepartikler er i stand til at forme pile, der affyres med en bue. Quincy\'erne dedikerede deres liv til at udrydde Hollows, men i stedet for at sende dem til Soul Society blev de fuldst\xc3\xa6ndigt udryddet, hvilket medf\xc3\xb8rte en ubalance imellem verdenerne, da der altid skal v\xc3\xa6re den samme m\xc3\xa6ngde sj\xc3\xa6le i "oml\xc3\xb8b". Dette gjorde at Shinigami\'erne og Quincy\'erne blev fjender, selvom de egentligt begge str\xc3\xa6bte efter at stoppe Hollow\'erne i at dr\xc3\xa6be mennesker. Shinigami\'erne endte med at stort set udrydde Quincy\'erne og dette gjorde ogs\xc3\xa5 at Ichigo og Uryuu\'s forhold var meget anstrengt i starten, men selvom de bliver allierede med tiden opretholdes deres venligesindede konkurrering stadig._NEWLINE_Renji Abarai (\xe9\x98\xbf\xe6\x95\xa3\xe4\xba\x95 \xe6\x81\x8b\xe6\xac\xa1, Abarai Renji) er en elite Shinigami og er vice-kaptajn i Soul Society\'s 6. Division, med Byakuya Kuchiki som hans overordnede, med hvem han konstant pr\xc3\xb8ver at overg\xc3\xa5. Renji er tit splittet mellem sin pligt som vice-kaptajn og rollen som ven, men ender som regel med at f\xc3\xb8lge sit hjerte. Han og Rukia voksede op sammen i Soul Society\'s slumkvarter, Rukongai, hvor de nyankomne sj\xc3\xa6le starter deres nye liv under kummerlige forhold. De var del af en gruppe p\xc3\xa5 5, hvor de tre andre d\xc3\xb8de under de barske forhold i Rukongai. Rukia og Renji begyndte sammen p\xc3\xa5 skolen for Shinigamier og det var her hvor de blev skilt fra hinanden id\xc3\xa9t Rukia blev adopteret til Kuchiki-familien. Navnet p\xc3\xa5 Renji\'s Zanpakutou er Zabimaru (\xe8\x9b\x87\xe5\xb0\xbe\xe4\xb8\xb8), hvilket overs\xc3\xa6ttes til Slangehale._NEWLINE_Kisuke Urahara (\xe6\xb5\xa6\xe5\x8e\x9f \xe5\x96\x9c\xe5\x8a\xa9, Urahara Kisuke) er ejeren af Urahara Shop\'en, som er en sj\xc3\xa6ldent bes\xc3\xb8g slik-butik, der ogs\xc3\xa5 s\xc3\xa6lger forskellige specielle ting til Shinigamier. Han er kendetegnet ved sin meget tilbagel\xc3\xa6nede attitude, hans gr\xc3\xb8nstribede solhat, der d\xc3\xa6kker \xc3\xb8jnene samt de geta-sandaler han har p\xc3\xa5. Men bag hans meget rolige facade gemmer der sig stor viden omkring de forskellige verdener samt en utrolig viden omkring Shinigamier og deres evner, som han kender til, pga. at han tidligere var en h\xc3\xb8jtst\xc3\xa5ende shinigami. Han er ydermere opfinder og laver ofte ting til Ichigo og hans venner til at hj\xc3\xa6lpe dem l\xc3\xb8se opgaver. Navnet p\xc3\xa5 Kisuke\'s Zanpakutou er Benihime (\xe7\xb4\x85\xe5\xa7\xab), hvilket overs\xc3\xa6ttes til Blodr\xc3\xb8d Prinsesse.\n_START_SECTION_\nOversigt over verdenerne\n_START_PARAGRAPH_\nDe forskellige verdener eller riger, som serien Bleach besk\xc3\xa6ftiger sig med minder meget om den opfattelse der findes i mange trosretninger. Den verden som Ichigo og alle andre levende mennesker bor i har store lighedstegn med nutidens Japan. Sj\xc3\xa6lene kommer i Himlen, som i serien kaldes Soul Society (Sj\xc3\xa6le Samfundet) og onde mennesker kommer i Helvede. N\xc3\xa5r en person i Soul Society d\xc3\xb8r, bliver de genf\xc3\xb8dt i Menneskenes Verden og opretholder derfor balancen mellem verdenerne._NEWLINE_Menneskenes Verden: Denne verden har som f\xc3\xb8r n\xc3\xa6vnt store ligheder med nutidens Japan, is\xc3\xa6r et omr\xc3\xa5de i det vestlige Tokyo, kaldet Karakura Town. Det er her Hollow\'erne kommer hen for at fange de sj\xc3\xa6le, som endnu ikke er kommet videre til Soul Society eller Helvede._NEWLINE_Soul Society: Soul Society (\xe5\xb0\xb8\xe9\xad\x82\xe7\x95\x8c(\xe3\x82\xbd\xe3\x82\xa6\xe3\x83\xab\xe3\x83\xbb\xe3\x82\xbd\xe3\x82\xb5\xe3\x82\xa8\xe3\x83\x86\xe3\x82\xa3), S\xc5\x8dru Sosaeti) er den verden, hvor de d\xc3\xb8de sj\xc3\xa6le, som har levet gode liv kommer hen. Soul Society er delt op i flere forskellige regioner hvor Rukongai (\xe6\xb5\x81\xe9\xad\x82\xe8\xa1\x97, overs\xc3\xa6ttes til De Vandrende Sj\xc3\xa6les By) er der, hvor alle sj\xc3\xa6le ankommer efter deres kroppes d\xc3\xb8d. Denne del er delt op i forskellige zoner, som ud fra deres nummer er mere eller mindre farlige. Denne verden har store ligheder med resten af Japan og styres ogs\xc3\xa5 af en slags "konge" der styrer landet ved hj\xc3\xa6lp af de 13 forskellige Soul Society Beskyttelses-divisioner, ogs\xc3\xa5 kendt som Gotei 13 (\xe8\xad\xb7\xe5\xbb\xb7\xe5\x8d\x81\xe4\xb8\x89\xe9\x9a\x8a, goteij\xc5\xabsantai). Alle h\xc3\xb8jerest\xc3\xa5ende personer, hvilket ogs\xc3\xa5 inkluderer Shinigami\'erne, bor i den del af Soul Society, der hedder Seireitei (\xe7\x80\x9e\xe9\x9c\x8a\xe5\xbb\xb7, overs\xc3\xa6ttes til De Rene Sj\xc3\xa6les Have). Omr\xc3\xa5det bliver beskyttet af en omsluttende barriere samt en k\xc3\xa6mpe mur, som g\xc3\xb8r det stort set umuligt at tr\xc3\xa6nge ind. Da folk i Soul Society \xc3\xa6ldes utroligt langsomt er det ikke ualmindeligt at folk bliver flere \xc3\xa5rhundreder gamle og det er ydermere ogs\xc3\xa5 muligt at f\xc3\xa5 b\xc3\xb8rn her, ligesom i Menneskenes Verden._NEWLINE_Hueco Mundo: Hueco Mundo (\xe8\x99\x9a\xe5\x9c\x8f(\xe3\x82\xa6\xe3\x82\xa7\xe3\x82\xb3\xe3\x83\xa0\xe3\x83\xb3\xe3\x83\x89), Weko Mundo, ogs\xc3\xa5 kaldet Hollow\'ernes Verden) er den del af Bleach-universet, i en dimension mellem Menneskenes Verden og Soul Society, hvor Hollow\'erne opholder sig, n\xc3\xa5r de ikke er ude og jage mennesker. Det er umuligt at opspore Hollows, som opholder sig gemt i Hueco Mundo. Dette rige ligner til forveksling en gold \xc3\xb8rken hvor der er evig nat og den sparsomme vegetation, der er at finde i denne verden best\xc3\xa5r af krystal og selvom der er skyer, er der intet vand at spore nogen steder. M\xc3\xa5den hvorp\xc3\xa5 Hollow\'erne rejser fra verden til verden, foreg\xc3\xa5r ved at de river hul i laget mellem deres og den verden de gerne vil rejse til. Det er ogs\xc3\xa5 i denne verden, hvor menneskesj\xc3\xa6le bliver omvendt til Hollows._NEWLINE_For at de forskellige personer i Bleach kan rejse mellem verdenerne, tager de mange forskellige metoder i brug. Den mest g\xc3\xa6ngse for Shinigami\'erne er ved brug af deres Zanpakutou. N\xc3\xa5r Shinigami\'erne hj\xc3\xa6lper sj\xc3\xa6le videre til Soul Society bliver disse sj\xc3\xa6le omdannet til s\xc3\xa5kaldte Helvedes-sommerfugle (\xe5\x9c\xb0\xe7\x8d\x84\xe8\x9d\xb6, jigoku-ch\xc5\x8d), som g\xc3\xb8r rejsen sikker for Shinigami\'erne. Menneskesj\xc3\xa6le rejser som regel kun mellem Soul Society og Menneskenes Verden ved f\xc3\xb8dslen eller ved n\xc3\xa5r de bliver transformeret til Helvedes-sommerfugle af Shinigami\'ernes sj\xc3\xa6le-begravelse. Almindelige levende mennesker kan ogs\xc3\xa5 rejse til Soul Society, men dette er som regel ad usikre veje, ved hj\xc3\xa6lp af portaler. Selvom Hollow\'erne kan rejse mellem verdenerne bare ved at rive hul i "lagene" foretr\xc3\xa6kker de som regel at blive i Hueco Mundo, da Shinigami\'erne har let ved at opdage dem hvis de bev\xc3\xa6ger sig udenfor. Denne rejsen mellem verdener samt m\xc3\xb8derne imellem forskellige v\xc3\xa6sner er en af de drivende kr\xc3\xa6fter i seriens plot.\n_START_SECTION_\nForskellige karakter-typer\n_START_PARAGRAPH_\nMennesker: Menneskene i Bleach har mange ligheder med de, som bor i det moderne Japan i dag. De fleste er ikke i stand til hverken at fornemme eller se \xc3\xa5nder. \xc3\x85nder kan dog "bos\xc3\xa6tte sig" i kunstige menneskekroppe, hvilket kaldes en Gigai. Denne Gigai er synlig for alle og ligner almindelige mennesker. Dog optr\xc3\xa6der der spirituelle evner i forskellige udstrakte grader hos en ud af 50.000 mennesker, som i de fleste tilf\xc3\xa6lde bare g\xc3\xb8r dem i stand til at fornemme \xc3\xa5nder. Disse mennesker kaldes for et medium. Kun en tredjedel af disse er i stand til af se \xc3\xa5nderne tydeligt og igen er det kun de st\xc3\xa6rkeste af denne tredjedel, som er i stand til kommunikere og r\xc3\xb8re \xc3\xa5nder. Meget f\xc3\xa5 specielle mennesker har evnen til b\xc3\xa5de at se og sl\xc3\xa5s med \xc3\xa5nderne. Dog kan almindelige mennesker opn\xc3\xa5 evnen til at samvirke med \xc3\xa5nder, ved at v\xc3\xa6re i n\xc3\xa6rheden af en stor m\xc3\xa6ngde spirituel energi. _NEWLINE_Plus-sj\xc3\xa6le: Sj\xc3\xa6lene fra d\xc3\xb8de, som mens de var i live var gode mennesker, kendetegnes som Plus-sj\xc3\xa6le. De kendetegnes oftest ved at have en k\xc3\xa6de (som ogs\xc3\xa5 betegnes som Sk\xc3\xa6bnens K\xc3\xa6de (\xe5\x9b\xa0\xe6\x9e\x9c\xe3\x81\xae\xe9\x8e\x96, inga no kusari)) f\xc3\xa6stnet til deres brystkasse, hvilket binder dem til en bestemt lokalitet, person eller ting, som de var t\xc3\xa6t knyttet til mens de var i live. Hvis denne k\xc3\xa6de brydes, kan de frit bev\xc3\xa6ge sig rundt i Menneskenes Verden, men s\xc3\xa5 snart k\xc3\xa6den brydes begynder den ogs\xc3\xa5 at g\xc3\xa5 i opl\xc3\xb8sning og korrodere. Normalt sendes disse Plus-sj\xc3\xa6le til Soul Society af en Shinigami, som med enden af sin Zanpakutou udf\xc3\xb8rer et ritual der kaldes Sj\xc3\xa6lebegravelse (\xe9\xad\x82\xe8\x91\xac, kons\xc5\x8d), inden k\xc3\xa6den er helt forsvundet. Det h\xc3\xa6nder dog, at denne k\xc3\xa6de n\xc3\xa5r at korrodere helt inden der er foretaget et Sj\xc3\xa6lebegravelses-ritual og dette medf\xc3\xb8rer, at der kommer et stort hul midt i brystet p\xc3\xa5 den p\xc3\xa5g\xc3\xa6ldende sj\xc3\xa6l omkring det sted, hvor k\xc3\xa6den f\xc3\xb8r var lokaliseret. Disse sj\xc3\xa6le bliver med tiden drevet til vandvid og bliver transformeret til onde \xc3\xa5nder i form af Hollows._NEWLINE_D\xc3\xb8dsguder eller Shinigami\'er: Shinigami\'erne lever i Soul Society, hvor de s\xc3\xb8rger for at balancen mellem de forskellige verdener opretholdes ved at guide de d\xc3\xb8des sj\xc3\xa6le videre. De er sj\xc3\xa6le fra folk, som er d\xc3\xb8de og er blevet sendt videre til Soul Society, hvor de gennem mange \xc3\xa5rs h\xc3\xa5rd tr\xc3\xa6ning har opn\xc3\xa5et rangen som D\xc3\xb8dsguder. Ligesom det i Menneskenes Verden ikke er normalt at v\xc3\xa6re et s\xc3\xa5kaldt medium, er det heller ikke alle i Soul Society, som har evnerne og derved ogs\xc3\xa5 nok spirituel energi til at opn\xc3\xa5 rangen som Shinigami. Shinigami\'er udv\xc3\xa6lges til at tage deres uddannelse p\xc3\xa5 Shinigami Akademiet af overhoveder fra Soul Society\'s adelige familier s\xc3\xa5som f.eks. Byakuya Kuchiki. De kan ikke ses af almindelige mennesker ligesom alle andre \xc3\xa5nder og udf\xc3\xb8rer derfor oftest deres arbejde i Menneskenes Verden helt uset af almindelige folk. Shinigami\'erne bruger deres Zanpakutou (Sj\xc3\xa6le-sk\xc3\xa6rende Sv\xc3\xa6rd), hvilket er enest\xc3\xa5ende og forskellig fra Shinigami til Shinigami. Dette bruges normalt kun til at udf\xc3\xb8re Sj\xc3\xa6lebegravelses-ritualet, men er ogs\xc3\xa5 yderst brugbart i kampe mod Hollows s\xc3\xa5vel som andre fjender, der truer Soul Society\'s sikkerhed._NEWLINE_En gruppe af Shinigami\'er kaldet Vizards, har v\xc3\xa6ret i stand til at opn\xc3\xa5 Hollow-kr\xc3\xa6fter ved brug af forbudte teknikker. De er kendetegnet ved deres menneskelignende form, og en aftagelig Hollow-maske, der som regel kun d\xc3\xa6kker dele af deres ansigt._NEWLINE_Hollow\'er: Tidligere sj\xc3\xa6le fra almindelige mennesker, som enten p\xc3\xa5 grund af ondskabsfulde handlinger i livet eller som f\xc3\xb8lge af fuldst\xc3\xa6ndig korrosion af deres Sk\xc3\xa6bne K\xc3\xa6de. Hollow\'erne er de st\xc3\xb8rste og mest centrale modstandere i serien. De lever i en verden kalder Hueco Mundo (spansk, overs\xc3\xa6ttes til Hollow\'ernes Verden), som best\xc3\xa5r af vidtstrakte, golde \xc3\xb8rkener og bare klippelandskaber. Ved at rive hul i laget mellem dimensionerne, er de i stand til at rejse til Menneskenes Verden, hvor de fort\xc3\xa6rrer sj\xc3\xa6le og levende med h\xc3\xb8j spirituel energi. Disse v\xc3\xa6sener har forskellige egenskaber og styrke, hvor st\xc3\xb8rste delen dog kan besejres af almindelige Shinigami\'er, findes der ogs\xc3\xa5 nogle Hollow\'er, som har overg\xc3\xa5et selv de bedste elite-Shinigami i styrke. Udseendet varrierer ogs\xc3\xa5 fra Hollow til Hollow, men de kan dog altid genkendes ved deres hvide masker og store huller i brystkassen._NEWLINE_Nogle Hollow\'er har dog sl\xc3\xa5et deres maske delvist i stykker, som giver dem mulighed for til dels at abstrahere fra deres vandvid og endda i nogle tilf\xc3\xa6lde tage menneskelig form, som ogs\xc3\xa5 g\xc3\xb8r dem i stand til at opn\xc3\xa5 Shinigami-kr\xc3\xa6fter. Denne gruppe kaldes for Arrancar, og fremkommer sj\xc3\xa6ldent._NEWLINE_Quincy: Quincy\'erne er en gruppe af mennesker med spirituel bevidsthed, med evnen til at manipulere og komprimere spirituel energi og affyre den i form af en pil ved hj\xc3\xa6lp af forskellige Quincy-remedier, som oftest har form som buer. Quincy\'erne er en stolt klan, som p\xc3\xa5 grund af deres st\xc3\xa6rke tro p\xc3\xa5 retf\xc3\xa6rdighed ogs\xc3\xa5 pr\xc3\xb8ver at udrydde Hollow\'s og derved undg\xc3\xa5, at de g\xc3\xb8r uskyldige fortr\xc3\xa6d. Dog er der en forskel fra Shinigami\'erne, som ved hj\xc3\xa6lp af deres Sj\xc3\xa6lebegravelses-ritual sender Hollow\'ernes sj\xc3\xa6le videre til enten Soul Society eller Helvede alt efter om det er gode eller onde sj\xc3\xa6le, hvorimod Quincy\'erne fuldst\xc3\xa6ndigt udrydder Hollow\'erne, hvilket medf\xc3\xb8rer en ubalance imellem verdenerne, som i sidste ende ville kunne f\xc3\xb8re til verdens undergang. Denne egenskab hos Quincy\'erne har ogs\xc3\xa5 medf\xc3\xb8rt den store fjendtlighed mellem dem og Shinigamierne, da sidstn\xc3\xa6vnte i et storstilet fors\xc3\xb8g p\xc3\xa5 at udrydde alle Quincy\'er (omkring 200 \xc3\xa5r inden seriens plot), n\xc3\xa6sten fik udryddet Quincy-klanen, for at undg\xc3\xa5 verdens undergang. Mindst to Quincy\'er lever dog stadig (Uryuu Ishida og hans far Ryuuken Ishida)._NEWLINE_Kunstige Sj\xc3\xa6le: Kunstige sj\xc3\xa6le er ogs\xc3\xa5 kendt som Modificerede Sj\xc3\xa6le, hvilket er en kunstigt fremstillet sj\xc3\xa6l p\xc3\xa5 pilleform, som Shinigami\'ernes Teknologiske Institut har udviklet og masseproduceret. Der er gennem tiderne blever udf\xc3\xb8rt mange eksperimenter med yderligere at give disse piller egenskaber, disse eksperimenter kaldes for Modificerede Sj\xc3\xa6le, og gjorde sj\xc3\xa6lene mere brugbare i kamp, ved at de kunne s\xc3\xa6ttes i sj\xc3\xa6lel\xc3\xb8se menneskekroppe og bek\xc3\xa6mpe f.eks. Hollows. Fors\xc3\xb8gene blev dog lukket ned, grundet deres uforudsigelighed og manglende kontrol samt det etiske aspekt i at lade d\xc3\xb8de folks kroppe k\xc3\xa6mpe. Alle disse Modificerede Sj\xc3\xa6le-piller blev beordret destrueret. Der findes kun \xc3\xa9n Modificeret Sj\xc3\xa6l, som overlevede i Bleach-mangaen (Kaizou "Kon" Konpaku), men der findes yderligere tre i Bleach-animen (Ririn, Cloud og Nova) som Kisuke Urahara har opfundet. De normale, Kunstige Sj\xc3\xa6le-piller, bruges af Shinigami\'er, som er i Menneskenes Verden og skal ud af deres Gigai samtidigt med, at de har brug for en, til at passe p\xc3\xa5 deres midlertidige krop, mens de udf\xc3\xb8rer deres arbejde. Pillerne sluges simpelthen og tvinger Shinigami\'ens sj\xc3\xa6l ud af den falske krop og giver kroppen en midlertidig personlighed, s\xc3\xa5 ingen opdager, at personen er v\xc3\xa6k._NEWLINE_Bounto: Bounto\'erne findes kun i anime-serien, og er betegnelsen for en gruppe af mennesker med h\xc3\xb8j spirituel energi og specielle kr\xc3\xa6fter. De blev skabt af en Shinigami videnskabskvinde kaldet Ran\'Tao. Dette eksperiment gik ud p\xc3\xa5 at finde en m\xc3\xa5de, hvorp\xc3\xa5 Shinigami\'erne kunne leve evigt. Det gik dog galt og eksperimentet eksploderede og spredte Bounto\'erne ud over Menneskenes Verden, hvor de hurtigt blev stemplet som outsidere. Da Shinigami R\xc3\xa5det opdagede dette, bestemte de sig for at udrydde Bounto\'erne. Kun f\xc3\xa5 overlevede og af disse blev mange fort\xc3\xa6rret af Hollow\'er, hvilket kun efterlod de st\xc3\xa6rkeste tilbage. Bounto\'ernes liv er uendeligt, s\xc3\xa5 l\xc3\xa6nge de fort\xc3\xa6rrer sj\xc3\xa6le fra andre mennesker. Bounto\'erne lavede oprindeligt en pagt, som bestod i, at de kun m\xc3\xa5tte fort\xc3\xa6rre sj\xc3\xa6le fra de mennesker, som alligevel skulle d\xc3\xb8, men de sidste overlevende i klanen valgte at tilsides\xc3\xa6tte denne pagt ved at suge livet ud af helt raske, levende mennesker, for at f\xc3\xa5 mere styrke. Hver Bounto har deres egen "dukke", med hver sin specielle evne og personlighed. Denne dukke bruges ogs\xc3\xa5 hovedsageligt som deres kampteknik og jo mere styrke Bounto\'erne selv optager, jo st\xc3\xa6rkere bliver dukken. S\xc3\xa5 snart dukken d\xc3\xb8r, d\xc3\xb8r brugeren ogs\xc3\xa5 og visa versa._NEWLINE_Arrancar Arrancar er Aizen\'s (tidligere kaptain for 5. enhed i gotei 13) "h\xc3\xa5ndlangere". De er tidligere hollow\'er, hvis maske er blevet \xc3\xb8delagt. Aizen laver arrancar ved hj\xc3\xa6lp af kyoraku. P\xc3\xa5 et tidspunkt ser man Aizen lave en arrancar, Wonderweiss. Der er forskellige "slags" arrancar. Der er Espada\'en som best\xc3\xa5r af de ti st\xc3\xa6rkeste arrancar i hele Las Noches, som er Aizen\'s slot i Hueco Mundo. De har deres Espada-nummer tatoveret et sted p\xc3\xa5 kroppen, og de har retten til at have deres egen Fraccion, en slags h\xc3\xa6r. S\xc3\xa5 er der Ex-Espada\'erne, som er de tidligere Espada-medlemmer, der er blevet skrottet til fordel for nogle st\xc3\xa6rkere Arrancar. Til sidst er der alle de andre arrancar. Dem ser man for det meste ikke, eftersom det mest er Espada\'en, Ex-Espada\'er og Fraccion der k\xc3\xa6mper. De ses mest som tjenere. Arrancar har ogs\xc3\xa5 Zanpakutou, men deres er meget anderledes end Shinigami\'ernes. Deres "frie" (p\xc3\xa5 engelsk released) Zanpakutou, kaldes Resurrecion, og forvandler dem til k\xc3\xa6mpestore monstre. Deres Resurrecion ligner for det meste navnet p\xc3\xa5 deres Zanpakutou, forst\xc3\xa5et p\xc3\xa5 den m\xc3\xa5de at der f.eks. er en af Barragan, Espada no. 2\'s fraccion, hvis sv\xc3\xa6rd hedder noget med "Mammut" og hans Resurrecion forvandler ham til noget der ligner en gr\xc3\xb8n mammut. Arrancar kan kendes p\xc3\xa5 at de (hvis de er under Aizen\'s kommando) har en hvid dragt p\xc3\xa5, som alle arrancar b\xc3\xa6rer, et Hollow-hul et eller andet sted p\xc3\xa5 kroppen, og en \xc3\xb8delagt Hollow-maske.'